**מגילת העצמאות**

על פי המגילה אופי של מדינת ישראל מדינת ישראל

מעמדה של מגילת העצמאות

**הכרזת העצמאות-** מסמך ההכרזה על מדינת ישראל שנחתם ע"י דוד בן גוריון וחברי מועצת העם הוכרזה בה' באייר תש"ח/14 במאי 1948, בת"א, בעיצומה של מלחמת העצמאות כוללת את ההכרזה על הקמת מדינת ישראל,

**מעמדה המשפטי של ההכרזה:**

מגילת העצמאות היא המסמך הראשון שפרסמה מדינת ישראל. (יש הרואים בחלק זה גם את מקור ההסמכה הראשון במשפט של המדינה).

מבטאת חזון לאומי במצוי במדינה. זהו מסמך הצהרתי הקובע את אופייה של מדינת ישראל כמדינתו של העם היהודי וכמדינה דמוקרטית. בהכרזה מוצגים עקרונותיה של המדינה: עקרונות הצדק, השוויון, החירות והשאיפה לשלום. ההכרזה היא מסמך חשוב, אך היא **איננה חוקה ואיננה חוק**.בית המשפט קבע שהיא מקור מרכזי לאופן פרשנותם של חוקים אחרים כאשר איננה עומדת בסתירה לחוק מפורש.

לחלק השני, האופרטיבי, יש תוקף משפטי כי על-פיו קמה המדינה, נקבע שמה, הוקמו הפרלמנט (מועצת-המדינה-הזמנית), הממשלה ונבחרה *האספה מכוננת.*

כוללת שלושה חלקים: חלק היסטורי; חלק מעשי/ביצועי; חלק הצהרתי.

**מדינה יהודית**

"בארץ-ישראל קם העם היהודי...".

"מדינת ישראל תהיה פתוחה לעלייה יהודית ולקיבוץ גלויות".

"..אנו מכריזים בזאת על הקמת מדינה יהודית בארץ ישראל –היא מדינת ישראל..":

בשם המדינה, בפתיחת שעריה לכל יהודי, בקריאה לעם היהודי להתלכד סביבה, בהכרזה עליה כמדינה יהודית.

**מדינה דמוקרטית**

"...שוויון זכויות חברתי ומדיני גמור לכל אזרחיה, בלי הבדל דת, גזע ומין..."

"...תבטיח חופש דת, מצפון, לשון, חינוךותרבות".

"תשמור על המקומות הקדושים לכל הדתות".

הבטחה לשוויון זכויות חברתי ומדיני לכל אזרחי ללא הבדל דת גזע ומין. הבטחה לחרות דת, מצפון, לשון, חינוך ותרבות. בשמירה על המקומות הקדושים.

**יחס לערבים אזרחי מדינת ישראל**

מדינת ישראל...תקיים שוויון זכויות חברתי ומדיני גמור לכל אזרחיה בלי הבדלי דת, גזע ומין";

"אנו קוראים.. לבני העם הערבי תושבי מדינת ישראל ליטול חלקם.. על יסוד נציגות מתאימה בכל מוסדותיה, הזמניים והקבועים";

"תבטיח חופש דת, מצפון, לשון, חינוך ותרבות"; "תשמור על המקומות הקדושים של כל הדתות".

**למי פונה המגילה?**

**פנייה לערבים אזרחי מדינת ישראל** ".. לבני העם הערבי תושבי מדינת ישראל לשמור על שלום וליטול חלקם בבניין המדינה על יסוד אזרחות מלאה ושווה ועל יסוד נציגות מתאימה בכל מוסדותיה, הזמניים והקבועים..". לערבים תושבי מדינת ישראל שקמה, לשמור על השלום, לקחת חלק בהקמת המדינה, על יסוד אזרחות מלאה ושווה במדינה וייצוג מתאים בכל מוסדותיה.

**פנייה ליהודים בתפוצות לעלות לא"י "..** מדינת ישראל תהא פתוחה לעליה יהודית ולקיבוץ גלויות.. אשר תפתח לרווחה את שערי המולדת לכל יהודי.. ". לעם היהודי בתפוצות להתלכד סביב הישוב היהודי ולסייע במערכה הגדולה על הגשמת שאיפת הדורות לגאולת ישראל.

**לאו"ם** "... ותהיה  נאמנה לעקרונותיה של מגילת האומות המאוחדות. מדינת ישראל תהא מוכנה לשתף פעולה עם המוסדות והנציגים של האומות המאוחדות בהגשמת החלטת העצרת יום 29 בנובמבר 1947 ותפעל להקמת האחדות הכלכלית של ארץ-ישראל בשלמותה...". לשיתוף פעולה בהגשמת החלוקה להקמת אחדות כלכלית בא"י בכללותה. לקבל את ישראל למשפחת העמים.

**פנייה למדינות ערב השכנות-** "...אנו מושיטים יד לשלום ושכנות טובה לכל המדינות השכנות...וקוראים להם לשיתוף פעולה ועזרה הדדית...מדינת ישראל מוכנה לתרום חלקה במאמץ משותף לקידמת המזרח התיכון כולו". המטרה ליצירת מרקם יחסים עם המדינות ערב השכנות כדי לפתח את האזור, ולהראות כי פני מדינת ישראל לשלום. מאמץ לקדם את המזרח התיכון כולו.

**לאום ומדינת לאום**

**קבוצה אתנית-** קבוצה שלה יסודות משותפים אתניים תרבותיים (מוצא, שפה, תרבות, היסטוריה, ולעתים גם דת). קבוצה זו **לא שואפת** הגדרה עצמית/לריבונות.

**לאום-** קבוצה שלה יסודות משותפים אתניים תרבותיים (מוצא, שפה, תרבות, היסטוריה, ולעתים גם דת) וגם יסודות פוליטיים- תרבותיים-ערכיים משותפים קבוצה זו **שואפת להגדרה עצמית** במסגרת של מדינה ריבונית, בזיקה לטריטוריה מסוימת או לזכויות ניהול עצמי בתוך מדינה.

מה הופך את הקבוצה ללאום? **הרצון להגדרה עצמית בזיקה לטריטוריה להקמת מדינה ריבונית**.

**לאומיות-** רעיון מדיני, השקפת עולם הטוענת שלכל לאום יש זהות משותפת, ויש לה זכות למדינה משלו שבמסגרתה הוא מקיים את זהותו.

**לאומיות אתנית-תרבותית-** השאיפה המשותפת לבני הלאום לשלטון עצמי במסגרת מדינה ריבונית המבוססת על יסודות אתנית-תרבותיים: מוצא, שפה, תרבות, היסטוריה ולפעמים דת

**לאומיות פוליטית/אזרחית-**השאיפה המשותפת לבני הלאום לשלטון עצמי במסגרת מדינה ריבונית. מבוססת על יסודות פוליטיים: שותפות, רצון משתוף לחיות באותה מדינה, במסגרת פוליטית ובקידום יחד של ערכים ונורמות משותפים. תפיסה של "טוב משותף"

**סוגים שונים של מדינות לאום**

**מדינת ישראל-מדינה יהודית-מדינת לאום אתנית-תרבותית**

**חוקים כביטוי ללאום היהודי.**

**חוק השבות**-כל יהודי רשאי לעלות ארצה. "מי שנולד לאם יהודייה התגייר והוא אינו בן דת אחרת". מאפשר גם לבני/בנות זוגם של יהודים, ילדיהם של יהודים ובני/בנות זוגם, ונכדיהם של יהודים ובני בנות זוגם לעלות ארצה.

**חוק האזרחות**-מגדיר את הדרכים השונות לקבל אזרחות ישראלית.. מקנה אזרחות אוטומטית לכל מי שעולה לארץ מכוח חוק השבות. בנוסף לכך, יש עוד דרכים, למי שאינו יהודי, להיות אזרח מדינת ישראל.

**חוק יסוד: מקרקעי ישראל**- החוק קובע כי אדמות המדינה ניתנות לחכירה בלבד ולא למכירה. נועד לשמירה על אדמות קק"ל שנקנו במהלך השנים בידי יהודים למען פיתוח התיישבות יהודית.

**חוקים כביטוי לדת היהודית.**

חוק שעות עבודה ומנוחה.

החוק מגדיר את שעות העבודה וימי עבודה ומנוחה במשק. ליהודים נקבעה השבת כיום השבתון השבועי. ללא יהודים-בשישי, שבת או ראשון לפי בחירתם.

**חוק יסוד: ישראל מדינת הלאום של העם היהודי**

מדינת ישראל היא מדינת הלאום של העם היהודי, שבה זכותו הטבעית להגדרה עצמית. החוק מעגן את מעמדם של סמלי המדינה, דגל והתקווה כהמנון המדינה, לוח השנה העברי וחגי ישראל והשפה העברית כשפת המדינה. המדינה תעודד התיישבות יהודית, ירושלים השלמה והמאוחדת בירתה. הערבית תחשב כשפה בעלת מעמד מיוחד.

**מדינת ישראל מדינה יהודית במרחב הציבורי**:

**השפה העברית**-נקבעה בחוק יסוד כשפה של מדינת ישראל. **לוח השנה העברי**-לוח השנה הרשמי של מדינת ישראל כביטוי לאופייה היהודי של המדינה. החגים היהודיים הינם ימי שבתון רשמיים במדינה. החוק מחייב שימוש בתאריך עברי בכל מסמך רשמי היוצא מטעם המדינה ומוסדותיה.

**סמלי המדינה-** סמלי המדינה הקבועים בחוק מבטאים את זהותה היהודית. **דגל המדינה**-מורכב ממגן דוד שהוא סמל יהודי מסורתי ומפסי תכלת ולבן שהם צבעי הטלית. **סמל המדינה**- המנורה שעמדה בבית המקדש בירושלים ומשני צדיה ענפי זית. **המנון המדינה**-"התקווה", מבטא את שאיפת העם היהודי לחזור ארצו ולחדש בה את חרותו המדינית.

**עמדות לגבי אופייה הדתי-התרבותי והלאומי של מדינת ישראל**

**מדינת הלכה**-מקור הסמכות במדינה הוא ההלכה היהודית, ולא ציבור האזרחים. חוקי המדינה ייקבעו ע"פ דיני תורה בכל תחומי החיים: בחקיקה, בפסיקה, במוסדות השלטון ובחיי הפרט.

המדינה לא תהיה דמוקרטית. יחד עם זאת, יתקיימו בה מאפיינים דתיים הלכתיים העולים בקנה אחד עם מאפיינים דמוקרטיים. כגון, הכרעת הרוב ושלטון העם.

**מדינה מסורתית (מורשתית)-תרבותית-** מקור הסמכות במדינה הוא ציבור האזרחים. מדינת ישראל, כמדינת העם היהודי, צריכה לתת ביטוי בחקיקה ובמרחב הציבורי למורשת היהודית במובן התרבותי והלאומי מתוך זיקה למורשת/מסורת אל ללא מחויבות להלכה.

**מדינה המשלבת חקיקה דתית-הלכתית בהיקף חלקי-** מקור הסמכות האזרחים. למדינה ערך דתי, לכן עליה לשאוף לשלב מרכיבים הלכתיים בחקיקה ובמרחב הציבורי משיקולים דתיים. בין שני היסודות: הדתי והדמוקרטי, עלול להיווצר מתח, ולכן, יש ליצור איזון ביניהם. יהדותה של המדינה תתבטא בחיזוק/שימור האופי היהודית הדתי בעיקר במרחב הציבורי ובתחום האישי: שבת, כשרות, אישות וגיור. שילוב המשפט העברי בחקיקה ובפסיקה.

**מדינה חילונית שיש בה הפרדה מלאה בין הדת למדינה-** מקור הסמכות במדינה הוא ציבור האזרחים. המדינה יהודית מבחינה לאומית, אך יש להפריד בין הדת והמורשת היהודית לבין המדינה/המוסדות הפוליטיים, למעט סמלים. אין זה מתפקידה של המדינה לחוקק חוקים בעלי אופי דתי, להעניק שירותים דתיים או להתערב בענייני דת. קיום פולחן דתי פרטי למי שרוצה.

**מעמד המיעוטים במדינת ישראל**- בהכרזת העצמאות התחייבה מדינת ישראל להעניק זכויות שוות לכל אזרחיה ללא הבדל דת גזע ומין. המדינה תעניק לכל אזרחיה זכויות פרט מלאות ושוות. החוק אוסר אפליה בקבלה לעבודה על בסיס לאומי או דתי. ישנה אפשרות נרחבת לביטוי רבות ודתי במרחב הציבורי ובהיבטים מוסדיים.

**ביטויי קבוצות המיעוט במרחב הציבורי והמוסדי-** לשפה הערבית מעמד מיוחד במדינה. חלק מפרסומי המדינה מחויבים להיכתב גם בערבית. ימי המועד של המיעוטים. בני העדות הלא יהודיות כפופים לשיפוט הדתי של בתי הדין על פי דתם בנושאי אישות. למיעוטים השונים קיימות מערכות חינוך נפרדות המנהלות בשפתם. חוק החינוך הממלכתי קובע כמטרה לחנך כל אדם לכבוד מורשתו ולזהותו התרבותית.

עקרון שלטון העם

**כלל האזרחים הם הריבון, מקור הסמכות. האזרחים בוחרים שלטון של נציגים, שלטון נבחר-לזמן קצוב המוגדר בחוק.**

**דמוקרטיה עקיפה/דמוקרטיה של נציגים**-

כלל האזרחים בוחרים נציגים שהם המקבלים את ההחלטות בענייני המדינה.

המייצגות את דעתו. ההליך הדמוקרטי-**בחירות.**

**דמוקרטיה ישירה**- כלל האזרחים מקבלים את ההחלטות בענייני המדינה ללא נציגים.

ההליך הדמוקרטי –**משאל עם.**

**בחירות**-**הליך המאפשר חילופי שלטון**

**כ**לליות- כל אזרחי המדינה זכאים לבחור ולהיבחר למוסדות הנבחרים במדינה במגבלות הכתובות בחוק.

**ח**שאיות- איש מלבד הבוחר לא יודע במי בחר. מובטח שהבוחר לא יושפע מלחצים של גורמים שונים.

**מ**חזוריות -הבחירות חוזרות במרווחי זמן ידועים וסדירים הקבועים בחוק.

**ש**וויוניות- קולו של כל מצביע שווה למשנהו

**ה**תמודדות חופשית- הבחירות מאפשרות תחרות הוגנת המבוססת על חירויות וזכויות פוליטיות.

**הסיבות להנהגת דמוקרטיה עקיפה- מדוע כיום ברוב המדינות אין דמוקרטיה ישירה?**

**גודל האוכלוסייה**- אין אפשרות טכנית במדינה המודרנית המונה מיליוני בוחרים לרכז את כולם במקום אחד.

**כמות הידע**- הידע הנחוץ לצורך קבלת החלטות בנושאים שונים היה גדולה, ורוב הציבור אינו יכול לרכוש אותה באופן שוטף ויומיומי. **הכרת המערכת הפוליטית:** רוב אזרחי המדינות הדמוקרטיות אינם מכירים את המערכת הפוליטית, אינם מתעניינים בה ואינם מעורבים בה.

**משאל עם**

שאלה מוגדרת המופנית אל כלל ציבור הבוחרים, האזרחים כדי לשקף באופן ישיר את עמדות ציבור.

**בעד משאל עם**- **שלטון העם**- משאל העם ממש את ריבונות העם, בכך שהעם הוא זה שמקבל החלטות ומשתתף בקבלת ההחלטות. **יש ביטוי לרצון הישיר של העם**.

**חיזוק הלגיטימציה של השלטון -**במידה והתוצאות המשאל כמו מדיניות השלטון.  
מאפשר לממשלה לזכות בתמיכה מחודשת של הציבור.

**נגד משאל עם**- **מחלישה את הלגיטימיות של השלטון**- במידה ותוצאות המשאלמנוגדות להחלטת הממשלה. **פגיעה במיעוט-** בשאלות הנוגעות למיעוט, למיעוט אין השפעה.

החרפת השסעים בחברה- התוצאות הן כן/לא אין מקום לפשרות.

**תרבות פוליטית דמוקרטית**

ערכים, אמונות וצורות התנהגות המבטאים הזדהות עם עקרונות הדמוקרטיה שבאה לידי ביטוי: השתתפות בבחירות והשתתפות אזרחית, קבלת הכרעת הרוב, הכרה בשלטון החוק והפנמת ערכם של פלורליזם, סובלנות והסכמיות. תרבות פוליטית דמוקרטית והחינוך אליה מחזקים את היציבות של המדינה הדמוקרטית.

**עקרון הפלורליזם**

הכרה בעקרון של ריבוי, מגוון דעות עמדות של אנשים או קבוצות. תמיכה בקיום וביטוי של מגוון דעות, עמדות של אנשים או קבוצות בחברה.

**חשיבות עקרון הפלורליזם:** מתן לגיטימציה לשונות, מעודדת סובלנות בחברה; פיזור הכוח בחברה; מאפשר תחרות חופשית בין הקבוצות השונות

**עקרון הסובלנות**.

קבלת השונה, יחס מכבד לשונים ממני, לדעותיהם, לאורח חייהם. הימנעות מתגובות אלימות מילוליות או פיזיות בעת מחלוקת. הימנעות מהפעלת מכות שלטונית כלפי עמדות ביקורתיות או מרגיזות.

**חשיבות עקרון הסובלנות**: **מימוש זכויות:** הסובלנות מבטיחה את מימוש זכויות הפרט (חירות, חופש ביטוי). **יציבות בחברה**: הסובלנות תורמת ליציבות המשטר, משום שמתאפשר ויכוח בין הדעות הקיימות ללא אלימות. **מגוון פוליטי:** הסובלנות מאפשר לבני האדם להכיר מגוון של דעות- ומבחינה פוליטית זה מה שמאפשר את חילופי השלטון. האופוזיציה יכולה לשכנע את האזרחים בדעתה. הממשל מאפשר להשמיע דעות פוליטיות,

**עקרון הסכמיות:**

**הסכמה רחבה בין קבוצות בחברה על כללי משחק בסיסיים או על אופייה הבסיסי של החברה והמדינה. מחזקת את היציבות ומאפשרת קיום בצוותא על אף חילוקי דעות בתחומים אחרים. ישנו מתח בין ערך הפלורליזם המעודד ריבוי דעות לערך ההסכמיות המחק את האחידות, הערכים המשותפים**

חשיבות עקרון ההסכמיות: תורמת ליציבות החברה; קובעת את כללי המשחק הפוליטי המוסכמים על כולם; מונעת עימותים וחילוקי דעות.

**זכויות אדם ואזרח וזכויות חברתיות**

**זכויות טבעיות-זכויות בסיסיות**

**זכויות המוקנות לכל אדם באשר הוא אדם, באשר הוא נברא בצלם ה'. זכויות אלה לא מוענקות ע"י השלטון ולא תלויות בו.**

הזכות לחיים וביטחון (שלמות הגוף); הזכות לחירות; חירות המצפון; חופש הביטוי; חופש ההתאגדות; חופש דת; חופש מדת; חופש התנועה; חופש העיסוק; הזכות לקניין; הזכות לשוויון; **מדיניות**: הבחנה, העדפה מתקנת, אפליה פסולה; הזכות להליך הוגן; הזכות לכבוד; הזכות לפרטיות; הזכות לשם טוב.

**חובה לזכור**: ציין-זכות לכבוד. הצג- הזכות לכבוד, פרטיות ושם טוב.

הסבר- מסבירים את הזכות הייחודית.

**זכויות כלכליות- חברתיות**

**זכויות הניתנות, מוענקות ע"י המדינה, במטרה להבטיח קיום אנושי בכבוד, להבטיח רמת חיים בסיסית, וזאת בדרך של הקצאת משאבים ושירותים. היקפן ואופיין תלויים במדיניות חברתית-כלכלית של המדינה. בהתאם לגישות החברתיות כלכליות:**

הזכות לחינוך; הזכות לבריאות (טיפול רפואי); הזכות לדיור; הזכות לרמת חיים נאותה.

**חובה לזכור**: כשמבקשים סוגי זכויות- להציג את המושג זכויות חברתיות.

בהסבר יש להתייחס לכל זכות חברתית בפני עצמה.

**חובות אדם כאדם-** להכיר בזכויות של הזולת ולהימנע מפגיעה בהן. לא לפגוע בזכויות האחרים ולהתריע כאשר רואים פגיעה כזו; להבין שלכל אדם מגיע זכויות טבעיות; לנהוג בסובלנות וכבוד כלפי הזולת.

**חובת האדם כאזרח**- מחויב לציית לחוקי המדינה; לשלם מיסים; שירות בצבא (באותן מדינות בהן יש שירות חובה); נאמנות למדינה; להשתתף בחיים הפוליטיים; לבקר ולפקח על השלטון.

**שקלול ואיזון**-למרות שהזכויות הטבעיות לא ניתנות למימוש מוחלט, כי הן מתנגשות בינן לבין עצמן ועם היעדים/אינטרסים של המדינה, במידה ויש התנגשות שכזו, בית המשפט הוא שיקבע איך לנהוג, לשקול מהו הפתרון שיביא לפגיעה המועטה ככל האפשר בכל אחת מהזכויות: מצד אחד, להגן על זכויות האזרח עד כמה שהדבר אפשרי. מצד שני, להגביל עד כמה שהכרחי. כלומר, מוצדק לפגוע בזכויות אזרח כדי למנוע פגיעה חמורה יותר וודאית יותר בצרכי הכלל.

**הזכויות יחסיות, לא מוחלטות**-הן סותרות לא פעם זו את זו, ואי אפשר להגשימן באופן מלא. במקרה של התנגשות בין זכויות לאינטרס הציבורי נדרש איזון סביר בין הזכויות. פגיעה מידתית בזכות הנפגעת

**עקרון הגבלת השלטון.**

השלטון מחזיק באמצעים כלכליים, אנושיים, מקורות מיידע, מנגנוני אכיפה, וקיימת סכנה בניצול לרעה של כוחו של השלטון ופגיעה בזכויות האדם והאזרח או בזכויות קבוצה. הגבל השלטון באה לידי ביטוי: בהפרדת רשויות ומנגנוני פיקוח וביקורת פורמאליים ובלתי פורמאליים שנועדו למניעת עריצות השלטון.

**איך תעשה ההגבלה?**

**עקרון הפרדת רשויות:** פיצול הכול השלטוני לשלו רשויות: מחוקקת, מבצעת ושופטת, במטרה להגביל את השלטון, למנוע ריכוז הכוח בידי גורם שלטוני אחד, ולקדם הגנה על זכויות האדם. לכל רשות סמכויות ייחודיות בתחומה אך לא מוחלטות. בין הרשויות תקיימים יחסי איזון, ריסון ופיקוח-"בלמים ואיזונים".

**המטרה** של הפרדה זו היא למנוע את ריכוז הכוח בידי גוף שלטוני אחד, כדי להבטיח את השמירה על זכויות אדם ואזרח ולמנוע את ת עריצות השלטון.

**מנגנוני פיקוח וביקורת.**

**מנגנוני פיקוח וביקורת בלתי פורמליים-** ביקורת שמקיימים גופים, ארגונים או פרטים ללא הסמכה חוקית, באמצעות הפגנות, עצומות יצירות אומנות ואמצעי תקשורת, מיוזמתם של אזרחים או קבוצות, לשם הגבלת השלטון. הגבלת השלטון באמצעות לחץ על קובעי המדיניות והבעת ביקורת פוליטית עליו.

**מנגנוני פיקוח וביקורת פורמליים-** ביקורת שמקיימים גופים ומוסדות שלטוניים. שהוסמכו לשם כך בחוק. לשם הגבלת השלטון ופיקוח עליו ועל חוקיות פעולותיו המנגנונים העיקריים הם: הפרלמנט, מבקר המדינה, נציב תלונות הציבור ובתי המשפט.

|  |  |
| --- | --- |
| **ביקורת מוסדית- פורמאלית** | **ביקורת בלתי פורמאלית** |
| **הפרלמנט**: בית הנבחרים, מפקח ומבקר את הרשות המבצעת: **חקיקה**: החקיקה מגבילה את פעולות הממשלה, באמצעות חוק. כמו: חוק התקציב. **הצבעת אי אמון**: חברי הפרלמנט יכולים להביע אי אמון בממשלה ובכך להביא לסיום כהונתה. **אופוזיציה**: מבקרת את פעולות הממשלה ומעוררת את מודעות הציבור למדיניות הממשלה ופעולותיה. | **תקשורת**: מגבילה את רשויות השלטון, בכך שהיא מספקת/ חושפת מידע, שחיתות, אי יעילות ומביעה עמדות בנוגע לפעולות השלטון, ומאלצת את רשויות השלטון להביא זאת בחשבון בפעולתן. |
| 2**מוסד ביקורת המדינה**: **(מבקר המדינה)**  בודק את הפעולות של רשויות השלטון בתחומי מינהל תקין, חוקיות הפעולות, יעילות וטוהר המידות. הוא מפרסם דו"ח ובו ממצאי הביקורת, ובכך מרתיע את רשויות השלטון מפני חריגה מפעילות תקינה. | **דעת קהל**: הציבור בוחן את מדיניות השלטון ומביע את עמדתו באמצעות: הפגנות, שביתות, עצרות וכדומה. כל זאת במטרה להפעיל לחץ על השלטונות ולהביאם לשינוי מדיניות. |
| **נציב תלונות הציבור (אומבודסמן**): מבקר המדינה הוא גם נציג תלונות הציבור. הנציב מטפל בפניות אזרחים הסבורים שרשויות השלטון פגעו בהם או חרגו מסמכותם, ובכך הוא מניע את רשויות השלטון לפעול בהתאם לכללים הנאותים. | **אמנות**: האמנות לסוגיה (קולנוע, תיאטרון, ספרות ואף אמנות פלסטית). משמשת לעיתים דרך להבעת ביקורת פוליטית וחברתית על השלטון, ובכך ליצור דעת קהל, שמאלצת את השלטון להתחשב בביקורת שלה. |
| **מערכת המשפט**: **(בג"ץ)**בוחן האם פעולותיהן של רשויות השלטון נעשות בהתאם לחוק. מערכת המשפט מגנה על זכויות האדם והאזרח מפני רשויות השלטון, ובכך מונעת עריצות ושרירותיות. | **ארגונים וולנטריים**: ארגונים התנדבותיים ששמו להם למטרה לשמור על זכויות אדם ואזרח, ולהתריע מפני עוולת שלטוניות: האגודה לזכויות האזרח, ועדי הורים. |

**עקרון שלטון החוק**

החוק הינו עליון וקובע כללי התנהגות גם לאדם וגם לשלטון. החוק שוויוני-תוכנו ואכיפתו שווים לכולם. החוק חייב להיות בהיר, פומבי וכללי. החוק נחקק בהליך דמוקרטי ע"י הרשות המחוקקת המייצגת את העם ובכך מבטאת את ריבונות העם. **לחוק היבט פורמאלי**- הכל מותר לאדם מחוץ ממה שהחוק אוסר. הכל אסור לשלטון חוץ ממה שחוק מתיר. **לחוק היבט מהותי**- החוק מבטא ערכים דמוקרטיים ומתאים לעקרונות של צדק, מוסר וזכויות אדם

עבריינות היא פעולה שנעשית בניגוד לחוק, והשלטון רואה בה מזיקה או מסוכנת לחברה, ולכן יש להעניש עליה**.**

**עבריינות**- הפרת חוק/עבירה על חוק שנועד להגן על אינטרס חברתי.

**עבריינות פלילית רגילה**- הפרת החוק ע"י אדם ממניעים אישיים, למטרת רווח אישי, או תוך שימוש באלימות. העבירה פוגעת בסדר הציבורי או בשלום הציבור.

**עבריינות שלטונית אישית-** הפרת חוק ע"י אדם המשמש בתפקיד במערכת השלטונית, **כדי להשיג רווח אישי כלשהו**, תוך ניצול סמכות לרעה, שימוש במשאבים של הציבור והפרת חובת האמון המוטלת על משרתי ציבור. עלולה לפגוע באמון הציבור במערכת השלטונית.

**עבריינות שלטונית ציבורית-** הפרת חוק ע"י אדם המשמש בתפקיד במערכת השלטונית, כדי להשיג **רווח למגזר כלשהו או לטובת הכלל מנקודת** מבטו של מפר החוק. העבריינות נעשית תוך ניצול סמכות לרעה, שחמוש במשאבים של הציבור והפרת חובת האמון המוטלת על משרתי הציבור. עלולה לפגוע באמון הציבור במערכת השלטונית, ולייצר חוסר שוויון בין קבוצות בחברה.

**עבריינות אידיאולוגית-** פעולה בלתי חוקית, אלימה או לא אלימה כנגד נציגי השלטון, מוסדות, ארגונים או כל אדם בשל עמדתו הפוליטית, שנובעת מתוך עמדה פוליטית

סרבנות מצפונית היא סרבנות פרטית ואישית **שאינה מבקשת להביא לשינוי דעת קהל**.

סרבנות אידיאולוגית פוליטית **שואפת להביא לשינוי דעת הקהל**, כדי להשפיע על מדיניות בד"כ קבוצתית.

**אלימות פוליטית-** פעולה בלתי חוקית (פגיעה פיזית או הסתה לאלימות) כנגד נציגי השלטון, מוסדות, ארגונים או כל אדם בשל עמדתו הפוליטית.

גישות חברתיות כלכליות, ומדינת רווחה

**גישה סוציאל-דמוקרטית**- גישה חברתית כלכלית המדגישה את **השוויון** החברתי הכלכלי. מקדמת בשם הסולידריות שוויון כלכלי לצמצום פערים חברתיים-כלכליים. המדינה אחרית כלפי החלש מבחינה חברתית-כלכלית ונותן סיוע חברתי-כלכלי. המדינה מעורבת בתחום החברתי כלכלי במידה רבה. מחויבת ליצור רשת ביטחון סוציאלי רחבה, להבטחת קיום בסיסי בכבוד לכל אדם.

**הגישה (נאו) הליברלית**- גישה חברתית כלכלית, המדגישה את **החירות** הכלכלית על פני השוויון החברתי-כלכלי. שמה דגש על יוזמה פרטית ותחרות, פעילות במסגרת שוק חופשי. התערבות מינימלית של המדינה בתחום החברתי-כלכלי.

**איך נדע שזו הגישה?** כל פעם שיופיע בקטע: פגיעה חברתית כלכלית בשכבות החלשות, קיצוץ קצבאות לנזקקים, קיצוץ בתקציבי רווחה ומיסים נמוכים. תמיכה בצמצום המיסוי למינימום.

**איך נדע שזו הגישה**? כל פעם שיופיע בקטע: עזרה חברתית כלכלית, הגדלת מיסים כדי לתת עזרה לשכבות החלשות, תשלום בקצבאות, דמי אבטלה ויצירת מקומות עבודה, כדי לצמצם את הפערים החברתיים כלכליים. הענקת שירותים חברתיים. תמיכה במיסוי גבוה.

**גלובליזציה**

תהליכים כלל עולמיים בין מדינות, חברות ויחידים. מתארים יכולת תנועה/מעבר/ניעות הולכת וגדלה של סחורות, שירותים, מידע, רעיונות ובני אדם, במהירות/בתדירות גבוהה ובגלות יחסית/בנפח הול וגדל. העולם נתפס כ"כפר גלובלי" והדבר משפיע על תחומי חיים רבים: חברה וכלכלה, תרבות ולאומיות, משפט ויחסים בין מדינות, טשטוש גבולות.

**ביטחון ודמוקרטיה**

הצורך להבטיח את ביטחון המדינה גורם לעתים להיווצרות מתח בין עקרונות הדמוקרטיה לבין ביטחון המדינה. בעתות חירום, כאשר נשקפת סכנה של ממש לביטחון המדינה, יש התנגשות בין הבטחת הביטחון לבין מימוש עקרונות הדמוקרטיה כמו זכויות האדם והאזרח.

**תקנות שעת חירום (תקש"ח)-** הממשלה מוסמכת להתקין תקנות לשעת חירום לטובת הגנת המדינה, ביטחון הציבור וקיום אספקה ושירותים חיוניים. ייחודן בכך שאף שהן חקיקת משנה, הן יכולות לגבור על הוראות חוק (למעט חוקים חסינים כמו: חוק יסוד: כבוד אדם וחירות; חוק יסוד: חופש העיסוק; חוק יסוד: הכנסת). ניתן להתקינן רק כאשר מוכרז מצב חירות במדינה ע"י הכנסת.

**חוקי יסוד.**

מהווים את פרקי החוקה העתידית לפי "פשרת הררי". הם שונים מחוק רגיל בצורה, במעמד ותוכן.

**מעמד.**

**שריון סעיפי החוק-** אפשר לשנות את החוק כולו או חלק מסעיפיו רק ברוב מוחלט (50%+1) או ברוב מיוחס (גבוה מ-50%+1, ולא ברוב רגיל, כפי שחל בחוק רגיל.

**פסקת הגבלה-** מקנה לחוק מעמד על במטרה להגן על עקרונות ועל הערכים שבחוק

**תוכן-** חוקי יסוד מבטאים את ערכי המדינה ע"פ שני ערכי היסוד של המדינה: מדינה יהודית ומדינה דמוקרטית. חוקי היסוד קובעים את מבנה המשטר, הגדרת סמכויות השלטון ויחסי הגומלין בין השלטון לאזרח. מגדירים זכויות אדם ואזרח.

**צורה-** מצוין בכותרת "חוק יסוד". החוק מנוסח במילים כלליות (הרחבה תעשה בחוק רגיל). לא תצוין שנת החקיקה, מאחר ואין משמעות לזמן שבו נחקק.

**חוק יסוד: כבוד אדם וחירותו**- מפרט את זכויות היסוד של אדם בישראל: הזכות לחיים ולשלמות הגוף, זכות לקניין, הזכות לכבוד ולפרטיות, חופש התנועה. לחוק יסוד זה, פסקת הגבל. כלומר, ניתן לחוקק חוק הסותר את הזכויות שבחוק זה רק בתנאי שהוא "הולם את ערכיה של מדינת ישראל ונועד לתכלית ראויה" ופגיעה בזכות מידתית.

**חוק יסוד: חופש העיסוק**- החוק מבטיח את חופש העיסוק. לחוק פסקת הגבלה. כלומר, ניתן לחוקק חוק הסותר את הזכויות שבחוק זה רק בתנאי שהוא "הולם את ערכיה של מדינת ישראל ונועד לתכלית ראויה" ופגיעה בזכות מידתית.

**הרשות המחוקקת – הכנסת**

בית הנבחרים, מונה 120 חברים. מייצגת את ריבונות האזרחים ואת העמדות השונות בחברה. תפקידה העיקרית הוא חקיקת חוקים, מכוננת את הממשלה ומוסמכת להצביע אי אמון בממשלה. מהווה מנגנון פיקוח פורמאלי.

**תפקידי הכנסת**

|  |  |
| --- | --- |
| **תפקיד** | **הסבר** |
| **כינון ממשלה** | מכוננת את הממשלה ומוסמכת להצביע אי אמון בממשלה |
| **הכנסת כרשות מחוקקת** | הכנסת מחוקקת חוקים שתפקידם לשמור על זכויות אדם ואזרח ועל עקרונות הדמוקרטיה, ולהגביל את כוחה של הממשלה. |
| **הכנסת כרשות מפקחת** | הכנסת מפקחת ומרסנת את כוחה של הממשלה. תפקיד זה בא לביטוי באמצעות: חקיקה, אופוזיציה, שאילתה, הצבעת אי אמון. |
| **הכנסת כרשות מכוננת** | רשות מכוננת לענייני חוקה. |
| **מינוי בעלי תפקידים** | הכנסת היא זו שבוחרת את נשיא המדינה, את מבקר המדינה, 2 חברי הכנסת משתתפים בוועדה למינוי שופטים. |
| **ייצוג האזרחים** | בית הנבחרים של העם, מייצג את ההשקפות, את הקבוצות ואת האינטרסים העיקריים בחברה. |

**הרשות המבצעת- הממשלה**

**סמכויות הממשלה**

1. **קביעת מדיניות וביצועה** - תפקיד הממשלה לעצב מדיניות חוץ וביטחון, לעצב תפיסות כלכליות וחברתיות ולקדם אותן באמצעות משרדי הממשלה. כל ממשלה תעצב את מדיניות הפנים והחוץ בהתאם "לקווי היסוד" שלה.

**הסמכות השיורית של הממשלה-** "הממשלה מוסמכת לעשות בשם המדינה, בכפוף לכל דין, כל פעולה שעשייתה אינה מוטלת בדין על רשות אחרת". לפעול בכל תחום, אלא אם החוק מונע זאת ממנה או מטיל את הסמכות על גורם אחר.

1. **קביעת תקנות: חקיקת משנה** – הרשות המחוקקת (הכנסת) הסמיכה את הרשות המבצעת (ראש הממשלה והשרים השונים) לחוקק "חקיקת משנה", להשלים את חקיקת הכנסת ולעסוק בפרטי הביצוע של חוקי הכנסת ומכאן חשיבותה.

שתי סיבות עיקריות לצורך ב"חקיקת משנה": חלוקת העומס בין הרשות המחוקקת לרשות המבצעת בחקיקת חוקים. חקיקת משנה דורשת רמת התמחות גבוהה בנושאים מורכבים.

**חקיקה ראשית**: נעשית ע"י הכנסת, נוסח החקיקה כללי, חוק רגיל מאוחר יכול  לסתור קודם לכן, תהליך החקיקה ממושך ונעשה  בשלושה שלבים.

**חקיקת משנה:** נעשית ע"י הממשלה, כפופה לחקיקה הראשית ואינה יכולה לסתור חוק ראשי. תהליך החקיקה קצר ונעשה בשלב אחד.

**תקנה**-הוראה לביצוע החוק. התקנות מפרשות ומבארות את החוק, ואסור לה לסתור את החקיקה הראשית.

**חוקי עזר**-חוקים הנקבעים ע"י הרשות המקומית.

**תקנות שעת חירום (תקש"ח)-** הממשלה מוסמכת להתקין תקנות לשעת חירום לטובת הגנת המדינה, ביטחון הציבור וקיום אספקה ושירותים חיוניים. ייחודן בכך שאף שהן חקיקת משנה, הן יכולות לגבור על הוראות חוק (למעט חוקים חסינים כמו: חוק יסוד: כבוד אדם וחירות; חוק יסוד: חופש העיסוק; חוק יסוד: הכנסת). ניתן להתקינן רק כאשר מוכרז מצב חירות במדינה ע"י הכנסת.

**סמכויות הממשלה**

**אחריות מיניסטריאלית**

לכל שר בממשלה אחריות כלפי הכנסת והממשלה ביחס לנושאים שבתחום משרדו ולפעולות סגל עובדיו, אף אם נעשו שלא בידיעתו.

**אחריות מיניסטריאלית באה לידי ביטוי:** דיווח והסבר לפרלמנט ולציבור על הנעשה בתחום סמכותו של השר – ביזמתו האישית,

בתשובה לשאילתות בפרלמנט, או בתגובה לתקשורת. התנצלות לפני הפרלמנט והציבור על משגה שעשה השר עצמו או אחד מפקידיו. להעביר פקידים מתפקידם או לשנות נהלים ומדיניות. התפטרות השר.

**(עקרון) אחריות ממשלתית – "אחריות משותפת"**-. כל שר בממשלה נושא באחריות על כל החלטות הממשלה גם אם התנגד להחלטה מסוימת אך נותר בדעת מיעוט. מתוקף אחריות זו מנוע שר מלמתוח ביקורת על החלטת הממשלה בפומבי או להצביע נגדה בכנסת.

אם הוא מעוניין לצאת בפומבי נגד החלטת הממשלה עליו להתפטר ממנה, או שראש הממשלה רשאי לפטרו.

**הרשות השופטת-בתי המשפט**

תחומי המשפט בישראל

**משפט פלילי** –עוסק בעברות על החוק הפוגעות בשלום הציבור בסדר החברתי או בביטחון המדינה (שהמחוקק בחר להטיל עונש על העוברים עליהן). המשפט מברר האם מגיע עונש וקובע מהו לפי הנסיבות. המדינה היא התובעת והנאשם הוא אדם או תאגיד. הענישה במשפט הפלילי יכולה להיות מאסר או קנס.

**משפט אזרחי** – עוסק בסכסוכים שבין אדם לחברו. המשפט מכריע בסכסוך בין הצדדים על פי החוק והראיות. התובע האו אדם או תאגיד (לרבות המדינה או רשות מקומית) והנתבע הוא אדם או תאגיד. במשפט אזרחי אין ענישה ובסופו מתקבלת החלטה על חיוב כספי של המפסיד או הוראה אחרת לביצוע.